b'\n_START_ARTICLE_\nJanine Turner\n_START_SECTION_\n\xc5\xbdivotopis\n_START_PARAGRAPH_\nJanine Turner se rodila kao Janine Loraine  Gauntt. Majka joj je bila agent za nekretnine, a otac pilot za danas ugaslog avioprijevoznika "Braniff". Od ku\xc4\x87e je oti\xc5\xa1la s petnaest godina, \xc5\xbeele\xc4\x87i se oku\xc5\xa1ati kao model. Gluma\xc4\x8dku karijeru po\xc4\x8dinje u osamnaestoj godini, malom ulogom u seriji [[DallasDallas]]. Kasnije je snimila jo\xc5\xa1 nekoliko filmova dok nije osvojila ulogu Maggie O\'Connell u tv-seriji \xc5\xbdivot na sjeveru. Uloga ju je proslavila, a kemija izme\xc4\x91u njenog lika i dr. Joela Fleischmana (Rob Morrow) je bila jedan od temelja serije._NEWLINE_Ukupno je imala desetak uloga, jedna od zapa\xc5\xbeenijih bila je ona Jessie u filmu "Na rubu", gdje joj je partner bio Sylvester Stallone._NEWLINE_Bila je zaru\xc4\x8dena za Aleca Baldwina, ali par nikad nije stigao do oltara. Danas \xc5\xbeivi na malom ran\xc4\x8du sa k\xc4\x87eri Juliette.'